Sanskrît - Wîkîpediya

# Sanskrît

### Ji Wîkîpediya

Zimanê Sanskrîtî (संस्कृतं saṃskṛtam, संस्कृता वाक् saṃskṛtā vāk) zimanekê kevnar û klasîk ê Hindîstanê ye, zimanekî olî yê Hindûtiyê, Bûdîstiyê û Caînîzmê ye û her wiha yek ji 22 zimanên fermî li Hindîstanê ye.

Li Hindîstan û Başûrrojhilatê Asyayê rola zimanê Sanskrît mîna dewra zimanê Erebî li cihana Misilman û mîna dewra Latînî û Yewnanî li Ewrûpayê ye. Ew beşeke navendî ya kevneşopiya Hindû û feylesofiya Hindîstanê ye. Formê wê yê beriya dewra klasîk Sanskrîta Vedî ye. Sanskrîta Vedî zimanî Olî yê ola dîrokî Vedî ye. Ev ziman yek ji endamên zimanên koma Hindûewrûpî ye ku herî pêşî hatiye tomarkirin ango nivîsîn. Tevî zimanê Rîgveda weke zimanê herî kevin û arkaîk yê vê koma zimanan hatiye paraztin.

Îro Sanskrît bêtir weke zimanê merasîm û ayînên ola Hidûîzmê tê bikaranîn. Wejeya Sanskrîtî fereh e û ji nivîs, gotar û pirtûkên li ser helbest, pexşan, zanist, teknîk, feylesofî û olê pêk tê.

Beriya zayînê di 500'î de gelek nivîsên sanskrîta klasîk hatine nivîsîn. Gelek nivîsên ku îro bi zimanê Sanskrîtî berdest in, beriya ku bêne nivîsîn bi sedsalan di wêjeya devkî de hatine paraztin.

Ji "http://ku.wikipedia.org../../../s/a/n/Sanskr%C3%AEt.html" hatiye standin.

Kategorî: زمان

##### Views

- Gotar
- Guftûgo
- Revîzyona niha

##### Lêbigere